**DÔVERA ZP - Schvaľovanie návrhov PZS (hospiCom): oddelenie dlhodobo chorých**

Úvod

Plánovaná ústavná zdravotná starostlivosť sa spravidla odporúča (uhrádza) u pacientov, kde boli vyčerpané možnosti ambulantných postupov, pri súčasnom splnení podmienky potreby nepretržitého poskytovania zdravotnej starostlivosti viac ako 24 hodín.

Legislatíva

1. §8, ods. 1, zák. č. 576/2004 Z.z. v platnom znení: ambulantná starostlivosť sa poskytuje osobe, ktorej zdravotný stav *nevyžaduje nepretržité poskytovanie* zdravotnej starostlivosti dlhšie ako 24 hodín. Ambulantná starostlivosť sa poskytuje aj v domácom prostredí alebo v inom prirodzenom prostredí osoby, ktorej sa ambulantná starostlivosť poskytuje (ďalej len "domáca starostlivosť")
2. §9, ods. 1, zák. č. 576/2004 Z.z. v platnom znení sa ústavná starostlivosť poskytuje, ak zdravotný stav osoby *vyžaduje nepretržité poskytovanie* zdravotnej starostlivosti dlhšie ako 24 hodín
3. §15, ods. 1. písm. e) (povinnosti zdravotnej poisťovne): zák. č. 581/2004 Z.z. v platnom znení: pri uzatváraní zmlúv o poskytovaní zdravotnej starostlivosti účelne, efektívne a hospodárne vynakladať finančné prostriedky z verejného zdravotného poistenia
4. koncepcia odboru geriatria (Vestník MZ SR Čiastka 1-5 z 25.januára 2007; Ročník 55): „liečebňa (oddelenie) dlhodobo chorých poskytuje zdravotnú starostlivosť pacientom s komplikáciami prevažne viacerých chronických chorôb, ktorých základné diagnózy sú známe a stav nevyžaduje intenzívne vyšetrovanie a liečbu, ale *vyžaduje každodennú lekársku vizitu, intenzívne ošetrovanie resp. rehabilitáciu a nácvik bežných denných činností*. Liečebňa alebo oddelenie hospitalizuje pacientov vo veku 18 rokov a viac.“

Uvedenie do praxe vyplýva z uvedených legislatívnych ustanovení, ktoré sú zakomponované v zmluve a všeobecných zmluvných podmienkach. Schvaľovateľ (revízny lekár zdravotnej poisťovne ) pri zaslaní návrhu poskytovateľom hodnotí:

1. vyčerpanie možností ambulantnej liečby

2.  zdravotný stav poistenca dokumentovaný pred plánovaným prijatím na ODCh, z ktorého vyplýva medicínska potreba nepretržitého poskytovania zdravotnej starostlivosti viac ako 24 hodín.

Pod vyčerpaním možností ambulantnej liečby sa rozumie existencia záznamov na osobnom účte  poistenca o poskytnutí výkonov zdravotnej starostlivosti v súvislosti s ochorením, pre ktoré sa navrhuje hospitalizácia.

Parametre hodnotenia návrhu revíznym lekárom

1. Miesto

Záznamy o poskytnutí zdravotnej starostlivosti :

1. na pracovisku poskytovateľa

1. špecializovanej ambulantnej starostlivosti (odbornosť podľa  navrhovanej diagnózy)
2. všeobecnej ambulantnej starostlivosti

alebo

2. v prirodzenom prostredí pacienta

1. návštevnou službou všeobecným lekárom (nie LSPP)
2. agentúrou domácej ošetrovateľskej starostlivosti

Pod výkonmi zdravotnej starostlivosti sa nerozumejú izolované výkony lekární a výdajní zdravotníckych pomôcok.

1. Čas: 3 mesiace  pred navrhovaným začiatkom  plánovanej hospitalizácie
   1. frekvencia  záznamov o poskytnutí výkonov zdravotnej starostlivosti**:** > 3x za 1 mesiac
   2. u skupiny ochorení pohybového aparátu  záznamy musia obsahovať najmenej jednu kompletnú  ambulantnú liečbu v odbornosti FBLR (výkony z kapitoly FBLR minimálne v 5 sedeniach), pričom poskytovanie služieb FBLR nie je jediným dôvodom prijatia na hospitalizáciu.
2. Potreba poskytovania ústavnej zdravotnej starostlivosti  
   - stručné zhodnotenie neuspokojivého aktuálneho zdravotného stavu polymorbídneho poistenca v čase nahlásenia poskytovateľom, z ktorého vyplýva potreba nepretržitého poskytovania zdravotnej starostlivosti dlhšie ako 24 hodín.

Kritérium splnenia predpokladu vyčerpania možností ambulantnej liečby

* splnenie niektorého z parametrov A 1., 2.

a

* splnenie parametrov B 1. alebo B 2.

a

* splnenie parametra  C.

Záver

V prípade splnenia kritériarevízny lekár zdravotnej poisťovne návrh na plánovanú hospitalizáciu schváli.

V prípade nesplnenia kritéria, revízny lekár zdravotnej poisťovne, návrh na plánovanú hospitalizáciu neschváli s odôvodnením:

„Podľa dostupných údajov nebolo splnené kritérium vyčerpania možností ambulantnej liečby a/alebo predpoklad daný v §9, ods. 1, zák. č. 576/2004 Z.z. v platnom znení.“